COMUNA SÎNTANDREI
Nr.1930 din 26.03.2014 


INFORMARE privind intenţia de elaborare 
Plan Urbanistic  Zonal (P.U.Z.)  în vederea construirii 
unui centru social-cultural-spiritual, capelă, casă parohială și parcelare 
teren  pentru locuințe - nr.cad.516, în localitatea Sîntandrei, comuna Sîntandrei

Prin prezenta vă aducem la cunoştinţă că Parohia Greco-Catolică din comuna Sîntandrei prin Episcopia Greco-Catolică Română Unită cu Roma – din Oradea, iniţiază elaborarea unui Plan Urbanistic  Zonal (P.U.Z.)  în vederea construirii unui centru social-cultural- spiritual, capelă, casă parohială și parcelare teren  pentru locuințe, nr.cad.516, în localitatea Sîntandrei.
Conform cu PUG în vigoare din 2006, terenul în studiu se află în intravilan, în U.T.R.3, zonă predominant de locuire cu funcţiuni complementare, cu interdicţie temporară de construire până la întocmirea de P.U.Z.., și este identificat cu nr.cad.516, inscris în C.F. nr. 53384 cu suprafaţa de 47 252 mp. Zona luată în studiu este situată în partea de sud-est a localităţii Sîntandrei, între străzile Estului  și Viorelelor, care au acces direct in drumul județean DJ 797.
Prin P.U.Z se propune realizarea a două zone funcționale:
     1) Zona de funcțiuni sociale va cuprinde un complex social-cultural-spiritual destinat copiilor orfani și celor ce provin din din familii defavorizate sau victime ale violenței domestice, o capelă,  și o casă parohială. Pe lîngă acestea vor fi prevăzute spații de parcare și spații verzii. 
    2) Zona de locuințe și funcțiuni complementare și a doua de funcțiuni sociale. Zona de locuințe prevede 35 de parcele pentru locuințe individuale dispuse de o parte și alta a unui drum nou creat, paralel cu strada Făcliei și Lanului, ce va avea lățimea de 12,00 m. De asemeni se va crea un scurt drum de legătură cu strada Adevărului, tot cu lățimea de 12,00 m.
În prezent, pe terenul studiat nu există echipare edilitară. Alimentarea cu energie electrică se va realiza prin extinderea rețelei stradale existente pe străzile învecinate. Alimentarea cu apă și canalizarea apelor menajere, pâna la realizarea rețelelor stradale,  se vor asigura prin puțuri forate și respectiv prin rezervoare vidanjabile.
	Etapele preconizate pentru consultarea publicului până la aprobarea P.U.Z. –lui sunt:
1. - informare cu privire la intenţia de elaborare P.U.Z.
2. - consultarea documentaţiei de urbanism, propuneri preliminare
3. - informare cu privire la rezultatele consultării

	Persoana responsabilă cu informarea şi consultarea publicului este Mihuţa Tudora, consilier la compartimentul urbanism din cadrul  Primăriei comunei Sîntandrei - str. Principală, nr.452, tel: 0259-415947 int.16,  e-mail: primaria.santandrei@cjbihor.
PUBLICUL ESTE INVITAT SĂ TRANSMITĂ OBSERVAŢII şi PROPUNERI    privind intenţia de elaborare Plan Urbanistic Zonal în vederea construirii unui complex social-cultural-spiritual, capelă, casă parohială și parcelare teren pentru locuințe, nr.cad.516, în localitatea Sîntandrei”, în perioada 27.03– 06.04.2014.
	Observaţiile sunt necesare pentru elaborarea documentaţiei pentru P.U.Z. Răspunsul la observaţiile transmise va fi comunicat in scris persoanelor care au formulat sesizări/ sugestii, în perioada 07 - 11.04.2014.

                                 Primar,	                   				 Consilier Urbanism
                              Ioan Mărcuş  				  ing.Tudora Mihuţa                   
